Jah, öko-tšikk minus nüüd selle jutu peale nutab natuke ja on õnnetu, aga mis parata. Juhul kui te peaksite ka kalli raha eest plaanima osta ROCS'i "Bionica" hambapastat - siis soovitan, et ärge ostke. See maitse… kujutage nüüd ette kõige vastikuma maitsega arstirohutinktuuri üldse - vot umbestäpselt nii maitsebki. Mitte nagu mõnus lagritsakomm, vaid mõru ja läkastama ajav lagrits. Ja ei tahaks uskuda, et ma olen väga laisk hammaste pesija (kuigi võimalik, et selle mõru maitse tõttu pesen tõesti kiirustades, et vaid jubedus ruttu mööda saaks) - aga ta ei tundu sugugi hambaid nii puhtaks tegevat kui näiteks Himalaya Herbali looduslik hambapasta (mis maitses KA halvasti, aga tagantjärele mõeldes sugugi mitte nii halvasti!).